google/wiki40b huggingface dataset:
Tannlegeskrekk

Tannlegeskrekk er en fobi i form av irrasjonell og overdrevet frykt for tannleger. 
Den som lider av tannlegeskrekk har gjerne hatt negative opplevelser hos tannlegen i tidlig alder. Dette resulterer i at den lidende gjør alt for å unngå et tannlegebesøk, helt til det oppstår et helsemessig problem, og et tannlegebesøk blir uunngåelig. Bare tanken på å måtte oppsøke tannlegen vil utløse sterke stressymptomer hos pasienten. Dette involverer tap av nattesøvn dagen før tannlegetimen, og kan også gjøre pasienten sosialt ustabil.
Fylkesvei 3540

Fylkesvei 3540 går mellom Libru og Rise i Arendal kommune. Veien er 3,8 km lang.
Frem til 2019 hadde veien betegnelsen Fylkesvei 174.
Exostethus

Utbredelse

Arten er utbredt i Australia (Queensland).
Kaldbaksbotnur

Kaldbaksbotnur (IPA: [ˈkalːbaksˌbɔtnʊɹ]) er et sted på Færøyene, og ligger ved enden av Kaldbaksfjørður på Streymoys østkyst. Kaldbaksbotnur lå tidligere i Kaldbaks kommuna, men ble innlemmet i Tórshavnar kommuna i 1976. Kaldbaksbotnur består kun av et gårdsbruk. Veien til nabobygda Kaldsbak ble ferdigstilt i 1977, og de to stedene fikk veiforbindelse til resten av Streymoy i 1980. Tunnelen fra Kaldbaksbotnur til Signabøur åpnet i 1992. Like over Kaldbaksbotnur ligger Mjørkadalur. 1. januar 2009 hadde Kaldbaksbotnur 8 innbyggere, mot 13 i 1985.
Xihu (Benxi)

Xihu (kinesisk: 溪湖区; pinyin: Xīhú Qū) er et bydistrikt i byprefekturet Benxi i provinsen Liaoning i Folkerepublikken Kina.
Det har et areal på 320 km² og teller 220 000 innbyggere (2004).
Fjelltun

Fjelltun  er en bibelskole i Stavanger. Den er  eid av Norsk Luthersk Misjonssamband og startet opp i 1974. Skolen holder til i egne lokaler på Kristianlyst. Bygget inneholder også studentboliger med plass til i alt 60 studenter.
Skolen gir ut bladet Fjelltun glimt fire ganger i året.
Sixpence None the Richer

Sixpence None the Richer er et amerikansk pop/rockeband, som holdt på fra 1992 til 2004. De gjorde et comeback i 2007. Bandet ble grunnlagt i New Braunfels, Texas, men etterhvert flyttet de til Nashville, Tennessee. Navnet på bandet er inspirert av et kapittel av forfatterens C.S. Lewis bok: Mere Christianity (Kan man være kristen?)
Gruppen hade 1999 suksess over hele verden med låten «Kiss Me».
Skjoldehamn

Skjoldehamn er et sted i Andøy kommune i Nordland. Stedet ligger nesten lengst sør på Andøya, like øst for Gavlneset, sørspissen av øya. Skjoldehamn tilhører matrikkelgården Gavlen, og ligger like sør for grensa mot gården Skjolde (Skjolda).
På 1820-tallet fikk Skjoldehamn gjestgiveri og handel, og var en periode utover i århundret et viktig handelssted og dampskipsanløpssted. Poståpneriet i Skjoldehamn ble opprettet 1. september 1871; det var i drift fram til 1. oktober 1962. Frikirka i Skjoldehamn ble tatt i bruk i 1888, etter at frikirkemenigheten på stedet var blitt stiftet i to år tidligere. Etableringen av frikirka hadde bakgrunn i en strid om plasseringen av nye Bjørnskinn kirke, som ble innviet i 1885.
Sommeren 1936 ble det under torvstikking i Skjoldehamn funnet et gammelt lik med svært godt bevart klesdrakt. Ved Tromsø Museum ble Skjoldehamndrakten datert til 1400-1500-tallet, men nyere forskning viser at drakten er eldre, sannsynligvis fra rundt 1050. Det gjør den i så fall til Norges eldste bevarte klesdrakt.
Kotaro Nakao

Karriere

Kotaro Nakao startet sin profesjonelle karriere i Vissel Kobe i 1992. Han har også spilt for Sagawa Express Tokyo, Sagawa Express Osaka og FC Mi-O Biwako Kusatsu.
Use Once and Destroy

Musikkvideoer

«Fuck Your Enemy» hadde en musikkvideo som ble regissert av Jim Wan Bebber. Med tanke på at sangen var så kort ble den spilt masse på Uranium gjennom 2003. Videoen, som er i svart-hvit, begynner ved at man går inn en dør hvor det står «Hippies use side door». Deretter ser man bandet spille i et lite rom hvor veggene er helt tildekt med musikkplakater og logoer. Korte klipp hvor bandet spiller luftgitar og trommer før de går tilbake til å spille ekte instrumenter dukker ofte opp. Sangens tittel ble sensurert til «F*** Your Enemy».
San Pedro de Macoris kraftverk

San Pedro de Macoris kraftverk er et varmekraftverk i Den dominikanske republikk. Det har en installert produksjonskapasitet på 300 MW, fordelt på 3 x 100 MW blokker med kombinasjons-gassturbiner. Anlegget ble påbegynt omkring høsten 2000, og stod ferdig i 2002. Brenselkilden er fyringsolje.
Operatør er Cogentrix de la Republica Dominicana, og utstyret og arbeid er levert av Doosan, Siemens, m.fl.
Platyphileurus

Utseende

En middelsstor (ca. 15 millimeter), blank, mørkt rødbrun hornbille. Den har ikke horn i pannen, men forkanten av clypeus ("snuten") har to korte tenner. Dekkvingene er utvidet bakover, kroppen er derfor bredest nær bakenden (nærmest pæreformet sett ovenfra). Dekkvingene har markerte punktrader.

Levevis

Arten er knyttet til planter i ananasfamilien (Bromeliaceae) og er trolig et rovdyr.

Utbredelse

Den er utbredt i Sør-Amerika.
Trigonophorus nepalensis

Utseende

En middelsstor (ca. 30-35 millimeter), avlang, glinsende grønn eller mørkt bronseaktig til svart gullbasse. Hannen har et flatt, trekantet framspring i pannen (slektsnavnet betyr "trekant-bærer") og også en pigg som går fra bakhodet forover til midten av pannen. Hunnen har lignende, men noe mindre, framspring.  Kroppen er ganske grovt punktert, men uten tydelige punktstriper på dekkvingene.
På beina er i alle fall leggene rødlige, ofte hele beina.

Utbredelse

Arten lever i India, Myanmar og Nepal.
Pteracantha

Utseende

Middelsstore, avlange, gule og svarte trebukker. Artene etterligner trolig giftige biller i familien Lycidae. Antennene er betydelig lengre enn kroppslengden, tynne mot spissen, de innerste leddene noe sagtakkede. Pronotum er firkantet med to butte tenner på hver side. Dekkvingene jevnbrede eller noe utvidete bakover. Beina er nokså tynne og middels lange.

Utbredelse

Slekten er utbredt i Brasil.
InfoWorld

InfoWorld er et amerikansk tidsskrift for informasjonsteknologi. Tidsskriftet ble grunnlagt 11. desember 1978, og i 2007 ble det en internett-publikasjon. Dens eier er International Data Group, og dens søsterpublikasjoner inkluderer MacWorld og PCWorld. InfoWord har sin base i San Francisco med bidragsytere fra hele USA.
Innlandsøy

En innlandsøy er en øy som er omgitt av ferskvann. Verdens største innlandsøy i en innsjø er Manitoulinøya (2 766 km²). Den ligger i Huronsjøen og hører til Ontario i Canada. Verdens største innlandsøy i ei elv (fluvial øy) er Ilha do Bananal i Brasil med et areal på 19 162 km². Øya dannes av en bifurkasjon i elva Araguaia. Innlandsøya med størst befolkning er Île de Montréal med over 1,8 millioner innbyggere i provinsen Quebec i Canada.
Norges største innlandsøyer i innsjøer er Helgøya i Mjøsa (18,34 km²) og Røssvassholmen i Røssvatnet  (17,39 km²). Norges høyeste innlandsøy er Gudfjelløya i Tunnsjøen, som rager 454 m over innsjøens overflate.
Til tross for at Helgøya som regel blir omtalt som Norges største innlandsøy, er Tunøya i Sarpsborg kommune med et areal på 82 km² over fire ganger større. Øya dannes av en bifurkasjon i Glommas nedre løp, og er Norges største øy i ei elv.
Betegnelsen «innlandsøy» blir også ofte brukt om Osterøy i Hordaland på grunn av den særegne beliggenheten. Osterøy ligger inne i en havbukt, nesten helt omsluttet av fastland og med bare en smal og kronglete passasje til åpent hav. Dette gir Osterøy et visst innlandspreg samtidig som den er fullstendig omgitt av sjøvann. Det er få eksempler på tilsvarende beliggenhet andre steder i verden. Osterøy er forøvrig Nord-Europas største innlandsøy omgitt av sjøvann.
Andre kandidater til betegnelsen «innlandsøy» i samme betydning som Osterøy kan være Ytterøya i Trøndelag (Trondheimsfjorden) og Mors i Limfjorden i Danmark.
Outeniqua (biller)

Levevis

De voksne billene er dagaktive og finnes helst på blomster, der de eter pollen og nektar.

Utbredelse

Slekten er utbredt i Sør-Afrika.
Øivind Berntzen

Bakgrunn

Berntzen ble født og vokste opp på Lauvåsen på Gjelleråsen som den yngste i en søskenflokk på syv. Familien bodde nær marka og brukte den flittig, sommer som vinter. Familien var idrettsinteresserte og en av brødrene, Bernt Berntzen, ble norske mester i boksing. Øivind Berntzen var også ansett som et stort langrennstalent, men en eventuell skiløperkarriere ble stoppet av andre verdenskrig. Han gikk på den da nye Høybråten skole, deretter middelskole på Bryn skole, før han tok Treiders Handelsskole.

Milorg D13131

Bare 19 år gammel ble Berntzen med i skiløperkompaniet. Han deltok ved Brandbu, men returnerte til Oslo og var med på å etablere avdeling D13131 sammen med en vennegjeng. Hovedkvarteret ble «Stengun-hytta», en laftet bu på knapt ti kvadratmeter, navngitt etter den britiske maskinpistolen, Stengun. I dag er hytta markert med en laftegrime og Groruddalen Historielag har reist en stolpe med bilde av medlemmene av D13131. Ved Liastua i bydel Stovner er det laget et eget hjørne med historien om D13131.
Berntzen ble selv arrestert og tilbrakte et år i fengselet i Møllergata 19.
Oslo kommune har utarbeidet en egen DVD beregnet for historieundervisning i barneskolen. I denne DVD-en er Berntzen et av tidsvitnene som forteller sin historie.
Yoshiaki Sato

Japans herrelandslag

Yoshiaki Sato spilte én landskamp for Japans herrelandslag.
Oppsamlingstaxon

Oppsamlingstaxon eller papirkurvtaxon er et uttrykk brukt i systematisk biologi for et gruppe som er samlet under ett navn utelukkende fordi de ikke passer inn noe annet sted. De er gjerne definert ved at de mangler en eller flere egenskaper eller bygningstrekk (apomorfier) eller ved at de ikke «tilhører» andre systematiske enheter i en gruppe. Slike oppsamlingstaxa er derfor nesten alltid parafyletiske og noen ganger polyfyletiske og er stort sett ikke regnet som gyldige enheter i systematikken.

Eksempler

Det kjente begrepet invertebrater (virvelløse dyr) er et eksempel på en slikt «alt mulig annet»-kategori, og består av de 98% av aller kjente dyrearter som mangler ryggrad. Andre kjente grupper inkluderer protister, parasitter, antiloper og slekten Megalosaurus, den første slekten av rovdinosaurer som ble beskrevet.

Oppsamlingstaksa i systematikken

Systematisk arbeide går ofte ut på å splitte opp slike oppsamlingstaxa og sortere artene i naturlige grupper. Noen ganger kan oppsamlingstaxa «reddes» ved at man strammer inn på kravene og derved skaper naturlige grupper som kan beholde navn med en hvis historisk eller sentimental verdi. Megalosaurus ble reddet på denne måten. Andre grupper har for mye «lort og langhalm» til at de kan reddes som systematiske enheter, slik som antiloper. Parafyletiske grupper er eksempler på relativt ryddige oppsamlingstaxa. I systematikken forsøker man å unngå slike, men noen av de mest kjente gruppene er likevel beholdt av både sentimentale og praktiske grunner, slik som amfibier, krypdyr, dinosaurer og forskjellige grupper av menneskets forfedre.

Andre tilsvarende begreper

Et beslektet begrep er «formtaxa», der grupper deler levevis (ofte som generalister) og derved likner hverandre på grunn av konvergent evolusjon. Faunaen i ediacara – uansett om de er forløpere for de kambriske gruppene eller ikke er beslektet med noen moderne rekker – kan per i dag bare grupperes som formtaxa. Sjøfugler er et annet eksempel på en formgruppe som ikke representerer en slektskapsgruppe. Slike revideringer kan noen ganger gå den andre veien. Vannsalamandere, som i utgangspunktet var tenkt på som et uttrykk for en måte å leve på, ser nå ut til å representere en monofyletisk gruppe.
Panegyrtes

Utseende

Middelsstore, avlange, lyst brunlige eller gråaktige trebukker. Antennene er omtrent så lange som kroppen. Pronotum har rundede sider uten tenner. Dekkvingene er noe tilsmalnende bakover og 
har ofte runde, svarte flekker.

Levevis

Larvene lever inne i død ved.

Utbredelse

Slekten er utbredt i Sør-Amerika.
Ski Idrettslag

Fotball

A-laget i fotball spiller i 2019 i 4. divisjon.

Håndball

Klubben har en av Follos største håndballavdelinger, hvor A-laget for menn spiller i 3. divisjon i 2018/19.

Ishockey

Klubbens ishockeyavdeling har et A-lag i 2. divisjon. Hjemmekamper spilles i Ski Ishall
Manualiter

Manualiter (av manual, lat. manus = hånd) er betegnelsen på orgelspill kun med hendene, det vil si uten at orgelpedalene tas i bruk. Denne måten å spille på velges for eksempel når verk skrevet for klaver eller cembalo overføres til orgel.
Tradisjonelt vil en organist som spiller en firstemmig sats manualiter spille sopran- og altstemmen med høyre hånd, og tenor og bass med venstre. I praksis kan alt- og tenorstemmene utføres med «feil» hånd når det er nødvendig slik at alle tonene skal klinge uten å måtte ty til oktavering.
Motsatsen til manualiter-spill er pedaliter (av «pedal»): en organist som spiller pedaliter benytter føttene til å spille på orgelpedalene. Ved firstemmig sats spilles vanligvis bass-stemmen på pedalene mens de øvrige tre stemmene fordeles på hendene.
Witt Bluff

Witt Bluff er en fjellskrent på sørvestsiden av Erosbreen øst på Aleksanderøya. Skrenten ligger ved østenden av en utstikker fra Planet Heights. Den ble kartlagt av Directorate of Overseas Surveys fra satellittbilder tatt av NASA i samarbeid med U.S. Geological Survey, og ble navngitt av UK Antarctic Place-Names Committee fra plasseringen nær Erosbreen etter Carl G. Witt (1866–1946), den tyske astronomen som oppdaget Eros i 1898.
Gustav Natvig-Pedersen

Biografi

Natvig-Pedersen var sønn av seilmaker Johan Pedersen (1857–1941) og Johanne Christine Natvig (1863–1940). Han tok studenteksamen i 1911 og fullførte deretter Krigsskolens første avdeling. Natvig-Pedersen ble i 1913 vernepliktig offiser og i 1920 premierløytnant.
I 1919 avla han cand.philol.-graden. Under og etter universitetsstudiene foretok Natvig-Pedersen studiereiser i Storbritannia (1916, 1919 og 1928), Tyskland (1920), Frankrike (1928) og USA (1932). I 1928 studerte han ved London School of Economics. Under oppholdet i USA i 1932 studerte han ved Brookwood Labor College i New York.
Natvig-Pedersens yrkeskarriere som lærer startet i 1916 da han ble vikar ved Platous skole i Stavanger. I 1919 ble han overlærer ved Stavanger katedralskole, der han senere ble lektor. I 1946 ble han rektor ved St. Svithuns skole i Stavanger, en stilling han satt i til 1962.
Under den andre verdenskrig satt Natvig-Pedersen i fangenskap på Grini i Norge og fra 3. mai 1943 til krigens slutt i Sachsenhausen  i Tyskland.

Politisk virke

Natvig-Pedersen var først aktiv i Arbeiderpartiet i Stavanger. Han ble i 1922 innvalgt i Stavanger formannskap og var medlem av Stavanger bystyre i ti perioder mellom 1925 og 1964. I 1925 ble han valgt til formann leder for Stavanger Arbeiderparti. Han var også lagets formann 1935–1936. Natvig-Pedersen var medlem av Arbeiderpartiets landsstyre 1936–1939.
Han var stortingsrepresentant for Kjøpstedene i Vest-Agder og Rogaland fylker 1936–45 og 1945–53. Stortingets visepresident 1945-49 og stortingspresident 49 – 54. Som representant var Natvig-Pedersen  medlem av Stortingets valgkomité, den utvidede utenriks- og konstitusjonskomité og militærkomitéen. Han var også medlem i Stortingets gruppe av Den interparlamentariske union (IPU) og del av Stortingets delegasjon til Nordisk råd.
Han var medlem av Den norske Nobelkomite 1. januar 1949 og frem til sin død. Dets viseformann hele perioden.

Utmerkelser

Natvig-Pedersen ble av kongen i 1962 utnevnt til kommandør av St. Olavs Orden. Han ble i 1950 av fyrsten av Monaco utnevnt til ridder av Den Hellige Carls Orden.
Fylkesvei 7226

Fylkesvei 7226 går mellom Kvitle og Arnes i Sømna kommune. Veien er 5,5 km lang.
Frem til 2019 hadde veien betegnelsen fylkesvei 44.
U.S. Army Criminal Investigation Command

U.S. Army Criminal Investigation Command (CID) er en kommando i den amerikanske hæren med ansvar for etterforskning av lovbrudd der hæren er involvert. CID har hovedkvarter ved Fort Belvoir i Virginia.
CID etterforsker lovbrudd der hæren, eller ansatte i hæren, er eller kan være innblandet i lovbrudd, fra bedrageri og annen økonomisk kriminalitet til drap, voldtekt og krigsforbrytelser. Kommandoen består av både militære og sivile etterforskere, kalt spesialagenter, samt kriminalteknikere, dataspesialister, polygrafeksperter og kriminaletterretningsanalytikere.
CID ble opprettet 17. september 1971 og er direkte underlagt hærens stabssjef og arméministeren.
Iskanten Ishall

Iskanten Ishall eller Vestkanten Ishall er en ishall i tilknytning til Vestkanten kjøpesenter i Loddefjord i Bergen. Hallen ble åpnet oktober 2007, som den 35. ishallen i Norge. Dette er den andre ishallen i Bergen, etter Bergenshallen. Ishallen tar en tredjedel av bygget, som også inneholder curlingbaner og andre opplevelsestilbud. Loddefjord bibliotek, tannlegesenteret og legekontorene er også flyttet hit.
Bygget har vært planlagt siden 1990-tallet, men utbyggerne, Stor-Bergen Boligbyggelag, hadde lenge problemer med å få i orden finansieringen av bygget. Men 19. desember 2001 fikk selskapet en beskjed på telefonsvareren fra en av Norges rikeste menn, Trond Mohn, om at han personlig ville betale 15 millioner kroner av den totale byggesummen på 100 millioner kroner. Av dette koster ishallen 50 millioner kroner.
Aguamilpa-demningen

Aguamilpa-demningen, også kjent som Aguamilpa Solidaridad, er en statlig eid og drevet demning med vannkraftverk i elva Río Grande de Santiago i kommunen Tepic i delstaten Nayarit i Mexico. Kraftverket har en installert produksjonseffekt på 960 MW fordelt på tre turbiner, og anlegget stod ferdigbygd i 1994.
Markering

Dyrs markering

Dyr markerer for å tilkjennegi egen tilstedeværelse og fortelle andre at dette tilhører dem. Markering med duftavsetning, tegnsetting eller kroppsspråk, eller med en kombinasjon av disse, kan skje lydløst. Hensikten med duftavsetning og tegnsetting er som regel å kommunisere med individer som ikke er tilstede da markeringen skjer. Kroppsspråk er bare effektivt når det er visuell kontakt, mens vokalisering til en viss grad kan brukes over avstand og uten visuell kontakt. Den mest vanlige måten for dyr å markere på er med avsetning av urin, avføring og duftsekret på steder der artsfrender kan tenkes å ferdes.

Menneskelig markering

Mennesker markerer helst med en form for tegnsetting, som for eksempel skilting, kroppsspråk og vokalisering. Menneskelig sett er det også tradisjon for å kalle feiringer av enkelte større begivenheter for en markering, for eksempel feiringen av en 50-årsdag eller 17. mai og invasjonen av Normandie.
Rüştü Reçber

Fenerbahçe SK

I begynnelsen av sesongen 1993-94 signerte han for Fenerbahçe. Rüştü ble utlånt til Antalyaspor for resten av sesongen. Sesongen 1994-95 ble keeperen på Fenerbahce og Tyrkias landslag, Engin Ipekoğlu, skadd, og Rüştü fikk sjansen. I ni sesonger var han fast målvakt for både Fenerbahçe og det tyrkiske landslaget. Rüştü vant fire superligatitler i løpet av sin tid i Fenerbahçe.

FC Barcelona

Rüştü hadde en god sesongoppladning sitt første år i Barcelona, inntil han ble skadet. Etter et kort opphold dro han tilbake til Fenerbache, først på utlån.

Beşiktaş JK

Etter 2006/07-sesongen ble Rüştü uenig med klubben angående sin egen fremtid i klubben. Dermed gikk han til klubbens erkerival, Beşiktaş.

Landslaget

Rüştü var en av Tyrkias fremste spillere under VM 2002, der Tyrkia kom på tredjeplass. Han spilte også under EM 2008, der Tyrkia ble utslått i semifinalen av Tyskland. Etter denne kampen kunngjorde Rüstü at han gav seg med landslagsfotball.
Kelvinbølge

En kelvinbølge er en bølge i havet eller atmosfæren som balanserer corioliskraften mot topografiske grenser som en kystlinje. En egenskap ved kelvinbølger er at de er ikke-dispersive, dvs. at fasefarten til bølgetoppene er lik gruppefarten til bølgeenergien for alle frekvenser.
Kelvinbølger i havet forplanter seg med kystlinjen til høyre på den nordlige halvkule, og til venstre på den sørlige halvkule. Atmosfæriske kelvinbølger forplanter seg østover på den nordlige halvkule.

Ekvatoriale kelvinbølger

En ekvatorial kelvinbølge er en spesiell type kelvinbølge som balanserer corioliskraften på den nordlige halvkule mot kelvinbølgen på den sørlige halvkule. Denne bølgen forplanter seg alltid østover og eksisterer bare på ekvator. Ekvatoriale kelvinbølger, både i atmosfæren og i havet, spiller en viktig rolle i dynamikken til El Niño, ved å flytte endringer i havet og atmosfæren fra vestlige områder av Stillehavet til de østlige områdene.
Protendipedidae

Utseende

Små til  middelsstore (3-6 millimeter) mygg med smale vinger. Artene lignet fjærmygg, men vingene har tett kledt med fine hår (microtrichia).

Fossiler

Gruppen er kjent fra Øvre Jura-tiden (165-130 millioner år før nåtid), fra Kirgisistan og Kina.
Leverkreft

Leverkreft er relativt sjelden, men spredning fra kreft i andre organer til lever er svært vanlig. Leveren har stor kapasitet, og den kan godt fungere selv om en stor del er ødelagt. Symptomene på leverkreft kommer derfor oftest snikende. Ved oppdagelse i tide kan det foretas operasjon med fjerning av en mindre del av leveren. Ved langt fremskredet tilfelle vil pasienten rammes av leversvikt og gulsott.

Omfang

Kreftsykdommer kan oppstå i alle kroppens organer. Kreft som opprinnelig har sitt utspring i leveren, er en svært sjelden tilstand. De fleste krefttilfellene i lever skyldes spredning fra kreft i andre organ.
Mennesker som har hatt visse typer leverbetennelse (hepatitt B og C), og pasienter med skrumplever har noe større risiko for leverkreft enn resten av befolkningen. Tidligere trodde forskerne at det var en direkte sammenheng mellom alkoholisme/dårlig ernæring og leverkreft, men slik er det ikke. Derimot er den indirekte, ved at alkohol kan gi skrumplever, noe som igjen øker risikoen for leverkreft. I 2005 var det 131 mennesker som fikk kreft i leveren i Norge.

Utenfor Norge

Kreft i leveren er mest utbredt i Asia og Afrika.

Behandling av leverkreft

Det finnes ulike former for behandling av leverkreft. Har kreften spredd seg utenfor leveren til for eksempel lungene – eller hvis selve leveren er hardt angrepet, finnes det ingen behandlingsmetode som helbreder pasienten. Symptomene kan lindres gjennom ulike former for behandling.
Hvis sykdommen er i et tidlig stadium, kan leverkreft i enkelte tilfeller fjernes ved operasjon. Operasjon er ikke mulig om svulsten sitter i nærheten av viktige blodkar eller hvis sykdommen har spredt seg utenfor leveren. Cellegift kan også være en behandling.
Operasjon er forbundet med relativt høy risiko. Hos personer med skrumplever øker denne risikoen ytterligere.
Transplantasjon kan gjennomføres i tilfeller der kreften er oppdaget på et svært tidlig stadium.
Thomas Mann (skuespiller)

Karriere

Mann åpnet karrieren med å portrettere en gjesterolle i Nickelodeon-serien iCarly i 2009. Han spilte i 2010 i sin aller første film, den kritikerroste romantiske komedien It's Kind of a Funny Story, der han spilte Aaron, en venn av deprimerte Craig (Keir Gilchrist).
I 2012 fikk han sin første hovedrolle i komedien Project X, som også regnes som hans hittil mest kjente rolle. Her portretterte han Thomas, som i et forsøk på å bli populær arrangerer en fest i huset sitt, en fest som etterhvert går av skaftet.
Han spilte også biroller i fantasyfilmen Beautiful Creatures, samt Tommy Wirkolas Hansel and Gretel: Witch Hunters i 2013.
Neocorynophyllus

Levevis

Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

Utbredelse

Arten er utbredt i Australia (nordlige Queensland).
Reine Fiske

Karriere

Fiske spiller i bandet The Amazing med Christopher Gunrup, men har også vært med i Reform. Han spiller også med i Sylvester Schlegels band The Guild, i tillegg til bandene som allerede er nevnt. I 2012 var han med på to plateutgivelser, den første med bandet Svenska Kaputt som i tillegg til Fiske består av Jonas Kullhammar, Torbjörn Zetterberg og Johan Holmegard, og Atlantis med det norske jazzrockbandet Elephant9 som består av trioen Ståle Storløkken, Nikolai Eilertsen og Torstein Lofthus. Sistnevnte var en av hovedatraksjonene på Kongsberg Jazzfestival 2012.